als_Latn dik_Latn sag_Latn
Kërkuesit japonezë thonë se kanë zbuluar rezerva të mëdha mineralesh të rralla në shtratin e oqeanit, që përdoren për pajisje të teknologjisë së lartë.
Gjeologët vlerësojnë se ka rreth 100 miliardë ton elementesh të rralla në baltën e shtratit të Oqeanit Paqësor.
Aktualisht, Kina prodhon 97% të metaleve të rralla në botë.
Analistët thonë se zbulimi në Paqësor mund të sfidojë mbizotërimin e Kinës, nëse nxjerrja e mineraleve nga shtrati i detit provon të jetë përfituese nga ana tregtare.
Revista britanike Nature Geoscience raportoi se një skuadër shkencëtarësh të udhëhequr nga Yasuhiro Kato, një profesor i asociuar për shkencën e Tokës në Universitetin e Tokios, i gjeti mineralet në baltën e detit në 78 vendndodhje.
“Rezervat kanë një përqendrim të mëdha elementesh të rralla. Vetëm 1 km2 të rezervave siguon një të pestën e konsumimit global vjetor,” tha Yasuhiro Kato.
Mineralet u gjetën në thellësitë prej 3,500 gjer në 6,000 metra nën sipërfaqen e oqeanit.
Një e treta e sajteve nxorën përmbajtje të pasura elementesh të rralla dhe atrium metali,tha z. Kato.
Rezervat janë në ujëra ndërkombëtarë në lindje dhe perëndim të Hawaii dhe në lindje të Tahitit.
(Herë të lexuara: 196)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn